ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1837/01

υποβολή: Alexandros Alavanos (GUE/NGL) προς την Επιτροπή

(26 Ιουνίου 2001)

Θέμα: Συμφωνία Σύνδεσης Ε.Ε.-Αλβανίας

Η Ευρωπαϊκή Επιτροπήιοθέτησε Έκθεση για τη Συμφωνία Σταθερότητας και Σύνδεσης της Ε.Ε. με την Αλβανία, η οποία θα τεθεί προς έγκριση στο Συμβούλιο Υπουργών της Ε.Ε.

Δεδομένου ότι μια Συμφωνία Σύνδεσης με την Αλβανία, προκειμένου να επιδράσει θετικά στη σταθερότητα και την ειρήνη της χώρας και της περιοχής, θα πρέπει να δίνει έμφαση στον εκδημοκρατισμό και τις συνθήκες ασφάλειας της Αλβανίας και να εξασφαλίζει την περιφρούρηση των δικαιωμάτων των μειονοτικών πληθυσμών της, ερωτάται η Επιτροπή:

1. Τι εγγυήσεις έχουν παρασχεθεί από την Αλβανική Κυβέρνηση ώστε να μην επαναληφθούν γεγονότα σε βάρος της ελληνικής μειονότητας όπως αυτά που συνέβησαν κατά τη διάρκεια των περυσινών δημοτικών εκλογών (τα οποίαπογραμμίστηκαν από διεθνείς οργανώσεις και ανεξάρτητους παρατηρητές)·

2. Ποια μέτρα έχει δεσμευθεί η Αλβανία να λάβει προκειμένου να εξασφαλιστεί η απρόσκοπτη προώθηση της εκπαίδευσης του μειονοτικού πληθυσμού·

Απάντηση του κ. Patten εξ ονόματος της Επιτροπής

(1 Αυγούστου 2001)

Η μελλοντική Συμφωνία Σταθερότητας και Σύνδεσης μεταξύ της Ένωσης και της Αλβανίας θα δώσει έμφαση στα βασικά πολιτικά κριτήρια όπως η δημοκρατία, το κράτος δικαίου, τα ανθρώπινα δικαιώματα και η προστασία των δικαιωμάτων των μειονοτήτων.

Η αλβανική κυβέρνηση έχει δεσμευτεί να λάβει όλα τα δυνατά μέτρα ώστε να εμποδίσει την επανάληψη γεγονότων όπως αυτά που συνέβησαν σε ορισμένες περιοχές με ισχυρή ελληνική μειονοτική παρουσία κατά τη διάρκεια των δημοτικών εκλογών τον Οκτώβριο του 2000. Το γεγονός ότι ο πρώτος γύρος των αλβανικών βουλευτικών εκλογών, στις 24 Ιουνίου 2001, έγινε χωρίς ιδιαίτερα επεισόδια σάυτές τις περιοχές, είναι ένα θετικό στοιχείο.

Η Επιτροπή αντιλαμβάνεται ότι η Αλβανία έχει ήδη λάβει μέτρα ώστε να δώσει τη δυνατότητα στα μέλη των εθνικών μειονοτήτων να έχουν εκπαίδευση στη μητρική τους γλώσσα εντός των επονομαζόμενων ζωνών μειονοτήτων. Κατά τη διάρκεια συζητήσεων στο πλαίσιο της διευθύνουσας ομάδαςψηλού επιπέδου Ένωσης/Αλβανίας τον Μάιο του 2001, η αλβανική κυβέρνηση τόνισε την πρόθεσή της να ολοκληρώσει σταδιακά το νομικό πλαίσιο για την προστασία των μειονοτήτων και να καταργήσει την έννοια των μειονοτικών ζωνών. Αυτά τα διαβήματα θα βοηθήσουν ασφαλώς στην αύξηση των δυνατοτήτων εκπαίδευσης για τις εθνικές μειονότητες στην Αλβανία. Η Επιτροπή θα παρακολουθεί από κοντά τις εξελίξεις σάυτήν την ευαίσθητη περιοχή.
ΓΡΑΠΤΗ ΕΡΩΤΗΣΗ E-1983/01

υποβολή: Dorette Corbey (PSE) προς την Επιτροπή

(6 Ιουλίου 2001)

Θέμα: Εφαρμογή της περιβαλλοντικής νομοθεσίας

Η Ευρωπαϊκή Επιτροπή προβάλλει με έμφαση, και δικαίως, τη σημασία της ορθής εφαρμογής της περιβαλλοντικής νομοθεσίας. Η περιβαλλοντική νομοθεσία χαρακτηρίζεται συχνά από τεχνικές και πολύπλοκες διατάξεις.

1. Επαρκεί το διαθέσιμο προσωπικό της ΓΔ Περιβάλλον για τη διασφάλιση της εφαρμογής της ευρωπαϊκής περιβαλλοντικής νομοθεσίας και για τη λήψη μέτρων, αν παραστεί ανάγκη, εναντίων κρατών μελών που παραλείπουν να εφαρμόζουν τις διατάξεις της·

2. Πόσο συχνά συμβαίνει στη ΓΔ Περιβάλλον να προετοιμάζεται μια διαδικασία προσφυγής κατά ενός κράτους μέλους από ένανπάλληλο ο οποίος αμείβεται από αυτό το ίδιο κράτος μέλος·

Απάντηση της κας Wallstrm εξ ονόματος της Επιτροπής

(6 Σεπτεμβρίου 2001)

Μία από τις αρμοδιότητες της Επιτροπής δυνάμει του άρθρου 211 (πρώην άρθρο 155) της Συνθήκης ΕΚ, είναι να εξασφαλιστεί η ορθή εφαρμογή των διατάξεων της Συνθήκης και η καταλληλότητα των μέτρων που λαμβάνονται από τους φορείς δυνάμει της τελευταίας. Ως εκ τούτου, η εφαρμογή της κοινοτικής περιβαλλοντικής νομοθεσίας αποτελεί μία από τις κύριες προτεραιότητες της Επιτροπής.

Στη Γενική Διεύθυνση Περιβάλλον, έχει αυξηθεί σταθερά τα τελευταία χρόνια ο αριθμός νέων καταγγελιών σχετικά με εικαζόμενες περιπτώσεις μη συμμόρφωσης με την κοινοτική περιβαλλοντική νομοθεσία. Το 1996 καταχωρήθηκαν 162 νέες καταγγελίες, ενώ 534 νέες καταγγελίες καταχώρησε η Επιτροπή το 2000.

Στις 25 Ιουλίου 2001, ο συνολικός αριθμός των εν εξελίξει ερευνών εικαζόμενων περιπτώσεων μη τήρησης της κοινοτικής περιβαλλοντικής νομοθεσίας ήταν 1161, δηλαδή ποσοστό 34 % του συνόλου των εκκρεμουσώνποθέσεων στην Επιτροπή.

Την ίδια περίοδο, η μονάδα που είναι αρμόδια για την παρακολούθηση της εφαρμογής της κοινοτικής περιβαλλοντικής νομοθεσίας ενισχύθηκε σημαντικά σε προσωπικό (τόσο μέσω εσωτερικής αναδιάταξης, όσο και νέων θέσεων εργασίας) σε ποσοστό κατά τι μικρότερο του 20 %. Ωστόσο, η ενίσχυση αυτή δεν συμβάδισε με τον αύξοντα φόρτο εργασίας και η μονάδα παραμένει μια προτεραιότητα για τη διοχέτευση πρόσθετων πόρων, εφόσον αυτοί καθιστούν διαθέσιμοι, όπως ζήτησε η Επιτροπή στο προσχέδιο προϋπολογισμού του 2002.

Στην προπαρασκευαστική φάση, η Επιτροπή αξιοποιεί πλήρως τη τεχνογνωσία που της παρέσχον οι διοικήσεις των κρατών μελώνπό τη μορφή αποσπασμένων ειδικών. Ωστόσο, η παρακολούθηση της εφαρμογής των καθηκόντων της Επιτροπής δυνάμει του άρθρου 211 της Συνθήκης ΕΚ και, ειδικότερα, της επεξεργασίας και εφαρμογής των αποφάσεων της Επιτροπής στο πλαίσιο των διαδικασιών επί παραβάσει, που καθορίζονται στα άρθρα 226 (πρώην άρθρο 169) και 228 (πρώην άρθρο 171) της Συνθήκης ΕΚ, διενεργείται από το προσωπικό της ίδιας της Επιτροπής.
ΓΡΑΠΤΗ ΕΡΩΤΗΣΗ P-2060/01

υποβολή: Hiltrud Breyer (Verts/ALE) προς την Επιτροπή

(3 Ιουλίου 2001)

Θέμα: Σκόπιμη αποφυγή ελέγχων της ΣΕΒ

Γνωρίζει η Επιτροπή ότι η βιομηχανία προτρέπει τους κτηνοτρόφους μέσω του Διαδικτύου να αφήνουν κατά μέρος τα νεκρά ζώα ορισμένες μέρες και να ενημερώνουν αργότερα τον κτηνίατρο προκειμένου να παρακάμπτουν ελέγχους ανίχνευσης της ΣΕΒ και, με τον τρόπο αυτό, να μην εντοπίζονται πιθανές περιπτώσεις προσβολής από την ΣΕΒ·

Έχει λάβει η Επιτροπή πληροφορίες από τα κράτη μέλη ως προς το πότε έχουν πεθάνει ζώα και πότε δηλώνεται ο θάνατός τους·

Τι μέτρα έχει λάβει έως τώρα, ή τι μέτρα σκοπεύει να λάβει μελλοντικά η Επιτροπή προκειμένου να τεθεί τέρμα στην τακτική της εσκεμμένης αποφυγής των ελέγχων της ΣΕΒ·

Απάντηση του κ. Byrne εξ ονόματος της Επιτροπής

(26 Ιουλίου 2001)

Το Γραφείο Τροφίμων και Κτηνιατρικών Θεμάτων της Επιτροπής πραγματοποίησε επιθεώρηση στη Γερμανία από τις 28 Μαΐου έως την 1η Ιουνίου 2001. Σε ένα από τα κρατίδια που επισκέφθηκαν οι ελεγκτές, πληροφορήθηκαν ότι ορισμένοι κτηνοτρόφοι ενδέχεται να καθυστέρησαν σκόπιμα να δηλώσουν τον ξαφνικό θάνατο ζώων στο αγρόκτημα με στόχο να αποφευχθεί η αποκάλυψη πιθανών περιστατικών σπογγώδους εγκεφαλοπάθειας των βοοειδών(ΣΕΒ). Οι αρχές ενημέρωσαν ήδη διάφορες οργανώσεις παραγωγών δηλώνοντας ότι τυχόν παράνομες καθυστερήσεις όσον αφορά τη δήλωση ξαφνικού θανάτου ζώων στο αγρόκτημα αντίκειται στη γερμανική νομοθεσία και ότι θα εφαρμόζονται κυρώσεις για τυχόν παραβιάσεις της νομοθεσίας αυτής. Επιπλέον, οι καθυστερήσεις σχετικά με τη δήλωση του ξαφνικού θανάτου ζώων στο αγρόκτημα δεν συνεπάγεται αναγκαστικά ότι απόκρυψη τυχόν περιστατικών ΣΕΒ, εφόσον με γρήγορες δοκιμές είναι δυνατή η αποκάλυψη της ΣΕΒ σε εγκεφαλικλικ που έχειποστεί αυτόλυση.

Η σωστή εφαρμογή του προγράμματος παρακολούθησης της ΣΕΒ ελέγχεται από το Γραφείο Τροφίμων και Κτηνιατρικών Θεμάτων μέσω τακτικών επιθεωρήσεων. Όπου διαπιστώνονται ελλείψεις, τα ενδιαφερόμενα κράτη μέλη καλούνται να λάβουν διορθωτικά μέτρα. Σε μελλοντικές επιθεωρήσεις η Επιτροπή σκοπεύει να επικεντρώσει την προσοχή της στα μέτρα παρακολούθησης καθώς και σε δοκιμές των ξαφνικών θανάτων βοοειδών. Αυτό είναι σημαντικό κυρίως στο πλαίσιο της προδιαγραφής σχετικά με την πραγματοποίηση δοκιμών σε όλα τα περιστατικά στα οποία τα ζώα είναι ηλικίας άνω των 24 μηνών, η οποία αρχίζει να ισχύει από την 1η Ιουλίου 2001.
ΓΡΑΠΤΗ ΕΡΩΤΗΣΗ E-1692/01

υποβολή: Gerhard Schmid (PSE) προς το Συμβούλιο

(15 Ιουνίου 2001)

Θέμα: Οι εργασίες της Ευρωπαϊκής Αστυνομικής Ακαδημίας (ΕΑΑ)

Η Ευρωπαϊκή Αστυνομική Ακαδημία (ΕΑΑ) ιδρύθηκε ως δίκτυο την 1η Ιανουαρίου 2001.

Θα μπορούσε, συνεπώς, το Συμβούλιο να απαντήσει στις ακόλουθες ερωτήσεις:

1. Έχει η ΕΑΑ, ή τουλάχιστον το διοικητικό της συμβούλιο, αρχίσει τις εργασίες της·

2. Εάν τούτο συμβαίνει, ποια εθνικά ινστιτούτα κατάρτισης για ηγετικά στελέχη των αστυνομικώνπηρεσιών αποτελούν το δίκτυο·

3. Πού έχει εγκατασταθεί ή πού πρόκειται να εγκατασταθεί η μόνιμη γραμματεία η οποία θα επικουρεί την ΕΑΑ κατά την εκτέλεση των διοικητικών της καθηκόντων·

4. Πώς θα επιλυθεί, ή πώς έχει επιλυθεί το πρόβλημα των γλωσσών στις εκδηλώσεις και τα σεμινάρια·

5. Υπάρχουν προγράμματα μαθημάτων και, αν τούτο συμβαίνει, ποια είναι η μορφή τους·

6. Πού διεξάγονται τα σεμινάρια και οι άλλες εκδηλώσεις·

Απάντηση

(8 Οκτωβρίου 2001)

Το Συμβούλιο καλεί τον αξιότιμο βουλευτή να απευθύνει τα ερωτήματά του απευθείας στο Διοικητικό Συμβούλιο της Ευρωπαϊκής Αστυνομικής Ακαδημίας (ΕΑΑ).
ΓΡΑΠΤΗ ΕΡΩΤΗΣΗ E-2170/01

υποβολή: Jonas Sjstedt (GUE/NGL) προς την Επιτροπή

(19 Ιουλίου 2001)

Θέμα: Απαγόρευση των Αυγών Kinder

Τα Αυγά Kinder είναι ένα αμφιλεγόμενο προϊόν που έχει προκαλέσει διάφορα σοβαρά ατυχήματα με τα παιδιά να καταπίνουν τα πλαστικά αντικείμενα που περιέχονται μέσα στο σοκολατένιο περίβλημα.

Το παρελθόν έτος η Πορτογαλία απαγόρευσε δια νόμου τα Αυγά Kinder μετά τον τραυματισμό αριθμού παιδιών. Στη Σουηδία η Υπηρεσία Προστασίας των Καταναλωτών έχει επίσηςποβάλει πρόταση για την απαγόρευσή τους.

Δύναται ένα κράτος μέλος να απαγορεύει τα Αυγά Kinder όταν ταυτοχρόνως αυτά επιτρέπονται σε άλλα κράτη μέλη·

Απάντηση του κ. Liikanen Εξ ονόματος της Επιτροπής

(3 Οκτωβρίου 2001)

Όσον αφορά τους δυνητικούς κινδύνους των εν λόγω προϊόντων, η Επιτροπή παραπέμπει το αξιότιμο μέλος του Ευρωπαϊκού Κοινοβουλίου στις απαντήσεις της Επιτροπής στις γραπτές ερωτήσεις E-2479/97 του κ. Whitehead(1), E-3085/97 του κ. Apolinrio(2), E-3813-97 του κ. Graenitz(3), E-2630/00 του κ. Moreira da Silva(4), E-2631/00 της κας Damio(7) και E-2632/00 του κ. Lage(8), και στο αποτέλεσμα της αναφοράς αριθ. 280/99 σχετικά με τα παιχνίδια που περιέχονται σε τρόφιμα.

Τα εν λόγω προϊόντα δεν καλύπτονται συγκεκριμένα από την οδηγία 88/378/ΕΟΚ του Συμβουλίου της 3ης Μαΐου 1988 για την ασφάλεια των παιχνιδιών(5), αν και η οδηγία 92/59/ΕΟΚ του Συμβουλίου της 29ης Ιουνίου 1992 για τη γενική ασφάλεια των προϊόντων(6) μπορεί να εφαρμοστεί όσον αφορά τους πιθανούς κινδύνους.

Σύμφωνα με τη νομολογία του Δικαστηρίου, ελλείψει εναρμόνισης της νομοθεσίας, τα εθνικά μέτρα που περιορίζουν τις εισαγωγές ορισμένων προϊόντων, όπου περιλαμβάνονται και αυτά που ισχύουν για όλα αδιακρίτως τα προϊόντα, απαγορεύονται από το άρθρο 28 (παλαιό άρθρο 30) της συνθήκης ΕΚ εκτός εάν μπορούν να δικαιολογηθούν από έναν στόχο δημοσίου συμφέροντος πουπερισχύει της ελεύθερης κυκλοφορίας των αγαθών και δεν είναι δυσανάλογα με το στόχο αυτό. Αυτό συνεπάγεται ότι πρέπει να τηρηθεί η αρχή της αμοιβαίας αναγνώρισης.

Επομένως, τα οποιαδήποτε μέτρα που αφορούν τα εν λόγω προϊόντα θα πρέπει να εξεταστούν με βάση την αξιολόγηση των κινδύνων που τίθενται και των προαναφερθεισών αρχών.

Όταν ένας νόμος που θεσπίστηκε πέρυσι στην Πορτογαλία δεν ήταν σύμφωνος με την αρχή της αμοιβαίας αναγνώρισης, η Επιτροπή κίνησε διαδικασίες επί παραβάσει κατά αυτού του κράτους μέλους. Το αποτέλεσμα ήταν ότι η Πορτογαλία δεν εφαρμόζει το νόμο αυτό και κοινοποίησε σχέδιο νόμου που αποσκοπεί στην ευθυγράμμισή του με το κοινοτικό δίκαιο. Η Επιτροπή, που είχε επίσης την ευκαιρία να εξετάσει παρόμοια μέτρα που έχουν προταθεί από την Ελλάδα θεωρεί, με βάση τις αιτιολογήσεις που τηςποβλήθηκαν, ότι δεν ήταν ανάλογα με τους δεδηλωμένους στόχους.

(1) ΕΕ C 82 της 17.3.1998.

(2) ΕΕ C 102 της 3.4.1998.

(3) ΕΕ C 196 της 22.6.1998.

(4) ΕΕ C 136 E της 8.5.2001.

(5) ΕΕ L 187 της 16.7.1988.

(6) ΕΕ L 228 της 11.8.1992.

(7) ΕΕ C 136 E της 8.5.2001.

(8) ΕΕ C 136 E της 8.5.2001.
ΓΡΑΠΤΗ ΕΡΩΤΗΣΗ E-2410/01

υποβολή: Gerhard Schmid (PSE) προς την Επιτροπή

(21 Αυγούστου 2001)

Θέμα: Μεταφορά της οδηγίας 98/5/ΕΚ στο εθνικό δίκαιο της Ισπανίας

Η οδηγία 98/5/ΕΚ(1) για τη διευκόλυνση της μόνιμης άσκησης του δικηγορικού επαγγέλματος σε κράτος μέλος διάφορο εκείνου στο οποίο αποκτήθηκε ο επαγγελματικός τίτλος θα έπρεπε, σύμφωνα με το άρθρο 16 αυτής της οδηγίας να έχει μεταφερθεί στο εθνικό δίκαιο των κρατών μελών το αργότερο έως τις 14 Μαΐου 2000.

Καθόσον γνωρίζω αυτό δεν έχει γίνει ακόμη στην Ισπανία.

Για το λόγο αυτό ερωτώ την Επιτροπή:

1. Αληθεύει ότι η οδηγία αυτή δεν έχει μεταφερθεί στο εθνικό δίκαιο της Ισπανίας ή άλλων κρατών μελών και εάν ναι, γιατί·

2. Εάν συμβαίνει αυτό, ποιες είναι οι ενέργειες στις οποίες προτίθεται να προβεί η Επιτροπή προκειμένου η να μεταφερθεί η οδηγία αυτή στο εθνικό δίκαιο·

(1) ΕΕ L 77 της 14.3.1998, σελ. 36.

Απάντηση του κ. Bolkestein εξ ονόματος της Επιτροπής

(12 Οκτωβρίου 2001)

1. Η οδηγία 98/5/ΕΚ(1) σχετικά με την εγκατάσταση των δικηγόρων μεταφέρθηκε στο εθνικό δίκαιο της Ισπανίας με το προεδρικό διάταγμα 936/2001 της 3ης Αυγούστου 2001, που δημοσιεύθηκε στο φύλλο αριθ. 186 της Επίσημης Εφημερίδας της Κυβερνήσεως (Boletn Oficial del Estado) στις 4 Αυγούστου 2001. Η εν λόγω οδηγία δεν έχει ακόμη μεταφερθεί στο εθνικό δίκαιο του Βελγίου, της Γαλλίας, της Ιρλανδίας, του Λουξεμβούργου, των Κάτω Χωρών και της Πορτογαλίας. Στο Βέλγιο, στο Λουξεμβούργο, στις Κάτω Χώρες και στην Πορτογαλία το σχετικό σχέδιο συζητείται στο Κοινοβούλιο. Εντούτοις, δενφίσταται κανένας λόγος που να δικαιολογεί τη μη τήρηση της προβλεπόμενης στην οδηγία προθεσμίας.

2. Έναντι των ανωτέρω κρατών μελών, η Επιτροπή κίνησε τη διαδικασία επί παραβάσει που προβλέπεται στο άρθρο 226 (πρώην άρθρο 169) της συνθήκης ΕΚ, την οποία και θα συνεχίσει εφόσον τούτο κριθεί απαραίτητο.

(1) Οδηγία 98/5/ΕΚ του Ευρωπαϊκού Κοινοβουλίου και του Συμβουλίου της 16ης Φεβρουαρίου 1998 για τη διευκόλυνση της μόνιμης άσκησης του δικηγορικού επαγγέλματος σε κράτος μέλος διάφορο εκείνου στο οποίο αποκτήθηκε ο επαγγελματικός τίτλος (ΕΕ L 77 της 14.3.1998).
ΓΡΑΠΤΗ ΕΡΩΤΗΣΗ E-1900/01

υποβολή: Brian Simpson (PSE) προς την Επιτροπή

(28 Ιουνίου 2001)

Θέμα: Σχέδια για μελλοντικές επιδημικές εκρήξεις ασθενειών όπως του αφθώδους πυρετού

Θα μπορούσε η Επιτροπή να αναφέρει τα σχέδια που έχει εκπονήσει για την αντιμετώπιση στο μέλλον ενδεχομένων επιδημικών εκρήξεων ασθενειών όπως ο αφθώδης πυρετός, όσον αφορά τη συγκράτηση της ασθένειας και τη σφαγή και απόρριψη των μολυσμένων και των ενδεχομένως μολυσμένων ζώων, έχονταςπόψη ότι, στο μέλλον, η ταφή και/ή η αποτέφρωση των πτωμάτων ενδέχεται να είναι μέτρα ιδιαίτερα αντιδημοφιλή για τον πληθυσμό και ίσως να απαγορευτούν γενικώς·

Απάντηση του κ. Byrne εξ ονόματος της Επιτροπής

(31 Ιουλίου 2001)

Σε περίπτωση εμφάνισης ορισμένων ζωονόσων, όπως ο αφθώδης πυρετός, η κοινοτική νομοθεσία προβλέπει σειρά μέτρων καταπολέμησης, μεταξύ των οποίων:

- η κατάρτιση και εφαρμογή σχεδίων έκτακτης ανάγκης σε κάθε κράτος μέλος, με σκοπό την προσήκουσα και ταχεία εφαρμογή όλων των αναγκαίων μέτρων για την καταπολέμηση της νόσου·

- η σφαγή και καταστροφή των ζώων στα μολυσμένα και, εάν χρειασθεί, στα ύποπτα αγροκτήματα, δεδομένου ότι τα ζώα αυτά μπορούν εύκολα να μεταδώσουν την επιδημία σεγιή ζώα σε άλλα αγροκτήματα·

- περιορισμοί στη μεταφορά ζώων στις μολυσμένες περιοχές, δεδομένου ότι τα ζώα αυτά ενδέχεται να διανύουν το στάδιο επώασης της νόσου·

- η χρήση εμβολίων, εάν εκτιμηθεί ότι τα προαναφερόμενα μέτρα δεν επαρκούν για να τεθείπό έλεγχον η επιζωοτία.

Η Επιτροπή θα προβεί σε ενδελεχή επανεξέταση της κοινοτικής πολιτικής ως προς τον αφθώδη πυρετό αμέσως μετά την εξάλειψη της παρούσας επιζωοτίας. Στο πλαίσιο αυτό θα επανεξετασθεί επίσης η χρήση εμβολίων κατά του αφθώδους, λαμβανομένωνπόψη των πλέον πρόσφατων γνώσεων και εμπειριών, καθώς και της ανάπτυξης νέων διαγνωστικών μεθόδων.
ΓΡΑΠΤΗ ΕΡΩΤΗΣΗ E-1603/01

υποβολή: Konstantinos Hatzidakis (PPE-DE) προς την Επιτροπή

(1 Ιουνίου 2001)

Θέμα: Προκαταβολή από την Ελληνική κυβέρνηση κοινοτικών πόρων του Γ' ΚΠΣ μέσω τίτλων του Ελληνικού Δημοσίου.

Η ελληνική κυβέρνηση προσανατολίζεται να προκαταβάλει, στους αναδόχους έργων που χρηματοδοτούνται από το Γ' ΚΠΣ, κοινοτικούς πόρους με την μορφή τίτλων που θα εκδοθούν από το Υπουργείο Οικονομικών με εγγύηση τις εισροές των κοινοτικών πόρων τα επόμενα χρόνια.

Μπορεί να με πληροφορήσει η Επιτροπή εάν είναι σύμφωνη η διαδικασία αυτή με τον κανονισμό (ΕΚ) 1260/1999(1) του Συμβουλίου περί γενικών διατάξεων για τα διαρθρωτικά ταμεία·

(1) ΕΕ L 161 της 26.6.1999, σελ. 1.

Απάντηση του κ. Barnier εξ ονόματος της Επιτροπής

(3 Σεπτεμβρίου 2001)

Έχουνποπέσει στην αντίληψη της Επιτροπής δημοσιεύματα του τύπου, στα οποία σχολιάζεται ότι εξετάζονται ή προβλέπονται εκ μέρους της ελληνικής κυβέρνησης οικονομικοί διακανονισμοί με πιθανές επιπτώσεις για τη λειτουργία των ασκούμενων ευρωπαϊκών διαρθρωτικών πολιτικών στην Ελλάδα. Η Επιτροπή έχει ζητήσει από τις ελληνικές αρχές περαιτέρω πληροφορίες, με σκοπό να αποφασίσει τη γραμμή που θα ακολουθήσει.
ΓΡΑΠΤΗ ΕΡΩΤΗΣΗ E-2136/01

υποβολή: Daniel Varela Suanzes-Carpegna (PPE-DE) προς την Επιτροπή

(17 Ιουλίου 2001)

Θέμα: Εισαγωγές κονσερβών σαρδελών στην ΕΕ από τη Βενεζουέλα και το Περού

Στην απάντησή του στην ερώτησή μου Ε-1198/00(1), ο Επίτροπος Fischler μου ανέφερε ότι η Επιτροπή είχε ζητήσει από το κράτος μέλος εισαγωγής (τη Γερμανία) να εφαρμόσει αυστηρά τον κανονισμό (ΕΟΚ) 2136/89(2) του Συμβουλίου της 21ης Ιουνίου 1989 περί καθορισμού κοινών προδιαγραφών εμπορίας για τις κονσέρβες σαρδελών, και ότι, με τον τρόπο αυτό, θα διορθώνονταν ορισμένες πρακτικές που δεν συμφωνούν με τους κοινοτικούς κανόνες. Η Επιτροπή πρόσθεσε, επίσης, ότι, μολονότι η κατάθεση δεν φαινόταν εντελώς ικανοποιητική, είχε κινηθεί διαδικασία παραβίασης της Συνθήκης κατά του εν λόγω κράτους μέλους, η έκβαση της οποίας εξακολουθεί να εκκρεμεί.

Λαμβάνουμεπόψη ότι η Επιτροπή έχει καταβάλει προσπάθειες στον τομέα αυτό και, συνεπώς, θα επιθυμούσε να μας τηρεί ενήμερους σχετικά με τα αποτελέσματα των προσπαθειών της.

Θα μπορούσε να μας ενημερώσει η Επιτροπή σχετικά με την πορεία της διαδικασίας παραβίασης της Συνθήκης που έχει προαναφερθεί·

Θα μπορούσε να αναφέρει η Επιτροπή εάν έχουν κινηθεί ή εάν πρόκειται να κινηθούν άλλες διαδικασίες παραβίασης της Συνθήκης σε συνάρτηση με τον εν λόγω κανονισμό·

Θα μπορούσε η Επιτροπή να παράσχει στοιχεία σχετικά με την έκταση των κοινοτικών εισαγωγών κονσερβών σαρδέλας, κατανεμημένες ανά χώρα προέλευσης, από την 1η Ιανουαρίου 2000 έως σήμερα·

(1) ΕΕ C 89 E της 20.3.2001, σελ. 15.

(2) ΕΕ L 212 E της 22.7.1989, σελ. 79.

Απάντηση του κ. Fischler εξ ονόματος της Επιτροπής

(5 Σεπτεμβρίου 2001)

Όσον αφορά τη διαδικασία για παράβαση που κινήθηκε από την Επιτροπή, η απάντηση των γερμανικών αρχών στην προειδοποιητική επιστολή παρέχει ορισμένα πληροφοριακά στοιχεία τα οποία αποδεικνύουν ότι οι αρχές αυτές δεν παρέμειναν αδρανείς μπροστά στις καταγγελθείσες καταστάσεις παραβάσεων. Υπό τις συνθήκες αυτές, και ελλείψει άλλων πληροφοριακών στοιχείων που όφειλαν ναποβάλουν οι καταγγέλοντες, η Επιτροπή αποφάσισε, στη συνεδρίασή της της 18ης Ιουλίου 2001, ότι δεν φαινόταν σκόπιμο να συνεχιστεί η παρούσα διαδικασία. Οι καταγγέλλοντες ενημερώθηκαν σχετικά με την πρόθεση της Επιτροπής να θέσει τηνπόθεση στο αρχείο.

Η Επιτροπή δεν έχει κινήσεις άλλες διαδικασίες για παράβαση έναντι άλλων κρατών μελών.

Οι στατιστικές των κοινοτικών εισαγωγών κονσερβών σαρδελών, σαρδελών της Νοτίου Αφρικής (sardinops) και τριχιών (sardinella) ανά χώρα προέλευσης, αποστέλλονται απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ P-2087/01

υποβολή: Chris Davies (ELDR) προς την Επιτροπή

(5 Ιουλίου 2001)

Θέμα: Γραφείο της Ευρωπαϊκής Επιτροπής στην κατεχόμενη Κύπρο

Θα μπορούσε να με πληροφορήσει η Επιτροπή κατά πόσον προτίθεται να ανοίξει γραφείο στο κατεχόμενο τμήμα της Κύπρου και εάν ναι, ποιος θα είναι ο σκοπός του γραφείου αυτού, πού ακριβώς ευελπιστεί να το ανοίξει, τι προϋπολογισμός θα διατεθεί για τη λειτουργία του, πόσουςπαλλήλους θα απασχολεί, ποιος θα το διευθύνει και σε ποιον θαπάγεται ο διευθυντής αυτός·

Εάν πράγματι η Επιτροπή προτίθεται να ανοίξει το γραφείο αυτό, πώς αντέδρασαν στην πρόταση αυτή η Κυπριακή Κυβέρνηση και οι αρχές στο κατεχόμενο τμήμα της Κύπρου·

Απάντηση του κ. Patten εξ ονόματος της Επιτροπής

(31 Ιουλίου 2001)

Η Επιτροπή έχει Αντιπροσωπεία στη Λευκωσία και δεν προτίθεται να ανοίξει και άλλη στην Κύπρο.

Στις προσπάθειες που καταβάλλει η Επιτροπή για να ενημερώσει την τουρκοκυπριακή κοινότητα σχετικά με την ευρωπαϊκή ένωση, το κεκτημένο και τα οφέλη της συμμετοχής σάυτή, θα συμπεριληφθεί και η πρόσληψη ενός τουρκοκύπριου τοπικούπαλλήλου που θα έχει τη βάση του στην Αντιπροσωπεία της Λευκωσίας και θα τεθεί στηνπηρεσία του επικεφαλής της Αντιπροσωπείας.

Η Επιτροπή εξετάζει επίσης με τους αντιπροσώπους της επιχειρηματικής κοινότητας τρόπους και μέσα για να βελτιωθεί η ροή της πληροφόρησης σχετικά με την Ευρωπαϊκή Ένωση στο βόρειο τμήμα του νησιού.

Η κυβέρνηση της Κυπριακής Δημοκρατίαςποστηρίζει αυτές τις πρωτοβουλίες.
ΓΡΑΠΤΗ ΕΡΩΤΗΣΗ E-1955/01

υποβολή: Bill Miller (PSE) προς την Επιτροπή

(3 Ιουλίου 2001)

Θέμα: Φόρος κατανάλωσης επί των οινοπνευματωδών ποτών

Πότε θα είναι διαθέσιμη προς εξέταση η προσφάτως οριστικοποιηθείσα μελέτη σχετικά με τον ανταγωνισμό μεταξύ διαφόρων τύπων οινοπνευματωδών ποτών την οποία ανέλαβε ιδιωτικός σύμβουλος για λογαριασμό της Επιτροπής·

Απάντηση του κ. Bolkestein Εξ ονόματος της Επιτροπής

(4 Σεπτεμβρίου 2001)

Η πρόσφατα ολοκληρωθείσα μελέτη που πραγματοποιήθηκε για λογαριασμό της Επιτροπής από ιδιωτικό σύμβουλο σχετικά με τον ανταγωνισμό μεταξύ διαφόρων τύπων οινοπνευματωδών ποτών είναι πλέον διαθέσιμη. Η σύνοψη της μελέτης και πληροφορίες για την παραγγελία της πλήρους μελέτης σε CD-Rom βρίσκονται στην ιστοσελίδα της Γενικής Διεύθυνσης Φορολογίας και Τελωνειακής Ένωσης, στην ακόλουθη διεύθυνση: http://europa.eu.int/comm/taxation_customs/index_en.htm

Αντίγραφο του CD-Rom έχει αποσταλεί στο γραφείο του Αξιότιμου Μέλους του Κοινοβουλίου.
ΓΡΑΠΤΗ ΕΡΩΤΗΣΗ E-2095/01

υποβολή: Pat Gallagher (UEN) προς την Επιτροπή

(13 Ιουλίου 2001)

Θέμα: Χρηματοδοτικοί πόροι του ΕΓΤΠΕ προς το Connaught, Ulster

Προτίθεται η Επιτροπή να παρουσιάσει πλήρη κατάλογο της χρηματοδότησης του ΕΓΤΠΕ προς το Connaught, Ulster κατά την περίοδο από τον Ιούνιο του 1994 έως σήμερα·

Απάντηση του κ. Fischler εξ ονόματος της Επιτροπής

(4 Σεπτεμβρίου 2001)

Η Επιτροπή δεν δύναται να δώσει πλήρη κατάλογο της χρηματοδότησης, από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) για το Connaught, στο Ulster, στο διάστημα από τον Ιούνιο 1994 μέχρι σήμερα, επειδή οι πληροφορίες για τις χρηματοδοτήσεις του ΕΓΤΠΕ διατίθενται ανά κράτος μέλος. Οι ιρλανδικές αρχές δύνανται βεβαίως να δώσουν αναλυτικότερες πληροφορίες.